Video: ŉ Olifant en ŉ tier ontmoet mekaar …Skermgreep uit die video Tiers is ervare jagters en bo-aan die voedselketting, maar selfs dié roofdiere hou nie daarvan om met olifante te sukkel nie. Dia Mirza, ŉ aktrise en natuurlewe-aktivis, het ŉ video gedeel wat wys hoe ŉ tier pad gee toe ŉ olifant aangestap kom. Die video wys hoe die olifant rustig in die woud aangestap kom terwyl ŉ tier in die paadjie lê. Die tier besef dan die olifant is op pad en maak homself vinnig uit die voete. “Kyk wat gebeur aan die einde!” het Dia Mirza geskryf toe sy die video gedeel het. Tiers jag gewoonlik mediumgrootte diere soos bokke, ape en wildevarke. Voorvalle waar tiers volwasse olifante aanval is baie seldsaam, maar nie ongehoord nie. Volgens die New Indian Express is ŉ olifant in 2009 deur ŉ tier doodgemaak in die Eravikulam-natuurreservaat. Watch what happens at the end! @SanctuaryAsia is looking for the person who captured this video. Kindly share in comments ???? @BittuSahgal @vivek4wild @wti_org_india pic.twitter.com/H2FbIE2xYv — Dia Mirza (@deespeak) May 28, 2021